Държавен вестник, бр. 69, 2005 г., стр. 43

Б Р О Й  69
Д Ъ Р Ж А В Е Н   В Е С Т Н И К
С Т Р .  43
Чл. 29. (1) Управителният съвет на фонда
представя в комисията:
1. годишен отчет за дейността си и доклад
за състоянието на средствата на фонда и отчет
за изпълнение на бюджета до 30 май следва-
щата година;
2. тримесечни справки до края на месеца,
следващ тримесечието, за:
а) отчет за изпълнение на бюджета;
б) приходите и разходите на фонда;
в) заведените претенции за получаване на
компенсация;
г) взетите решения за изплащане на компен-
сация и за отказ;
д) действията по събиране на вземанията по
чл. 77ф, ал. 5 ЗППЦК;
е) инвестираните средства на фонда.
(2) Информацията по ал. 1, т. 2, букви “в”-
“е” се представя и на годишна база в срок до
30 май на следващата година.
(3) Фондът съхранява документите, свърза-
ни с изплащане на компенсация на клиентите на
инвестиционен посредник, в срок 10 години.
Преходни и заключителни разпоредби
§ 1. Правилникът може да бъде изменян по
предложение на управителния съвет на Фонда за
компенсиране на инвеститорите в ценни книжа.
§ 2. Проектът на бюджет на Фонда за ком-
пенсиране на инвеститорите в ценни книжа
за финансовата 2005 г. се представя за одобре-
ние в тримесечен срок от влизане в сила на
този правилник.
§ 3. В шестмесечен срок от влизане в сила на
този правилник управителният съвет на Фонда
за компенсиране на инвеститорите в ценни
книжа приема и представя на Комисията за
финансов надзор заверени екземпляри от доку-
ментите по чл. 5, ал. 1, т. 16 и 17.
§ 4. Този правилник се издава на основание
чл. 77д, ал. 3 от Закона за публичното предлагане
на ценни книжа и е приет с решение № 40-П от
10.VIII.2005 г. на Комисията за финансов надзор.
За председател: Б. Петков
56625
МИНИСТЕРСТВО
НА ОТБРАНАТА
Инструкция за допълнение на Инструкция № 11
от 2001 г. за кадровата работа в Министер-
ството на отбраната (обн., ДВ, бр. 71 от 2001 г.;
изм., бр. 49 от 2003 г., бр. 44 от 2005 г.)
§ 1. В чл. 8 след думите “Командирите на
бригади (военноморска база, авиобаза тип
“А”)” се добавя “и началниците на висшите
военни училища”.
Заключителна разпоредба
§ 2. Инструкцията влиза в сила от деня на
обнародването є в “Държавен вестник”.
Министър: Н. Свинаров
56607
ВЪРХОВЕН
АДМИНИСТРАТИВЕН СЪД
ОПРЕДЕЛЕНИЕ
от 5 август 2005 г.
 по административно дело № 7172 от 2005 г.
Върховният административен съд в състав:
председател: Андрей Икономов, и членове:
Александър Еленков, Захаринка Тодорова, Ваня
Анчева, Юлия Ковачева, разгледа администра-
тивно дело № 7172 по описа на Върховния ад-
министративен съд—петчленен състав—II ко-
легия, за 2005 г., докладвано от съдията Юлия
Ковачева.
Производството е по чл. 15, ал. 1 ЗВАС.
Образувано е по жалба на Центъра за спеш-
на медицинска помощ (ЦСМП)—Софийска об-
ласт, представляван от директора д-р Юри Ва-
силев Торнев, срещу Постановление № 147 от
8.VII.2005 г. на Министерския съвет (ДВ, бр. 58
от 2005 г.), с което е преобразуван ЦСМП—Со-
фийска област, чрез вливане в ЦСМП—София.
Жалбоподателят е поискал спиране на ата-
кувания акт.
Искането е основателно.
Разпоредбата на чл. 15, ал. 1 ЗВАС предвиж-
да, че жалбата или протестът срещу нормати-
вен акт не спира изпълнението му, но дава въз-
можност съдът да постанови спиране като изк-
лючение след преценка на последиците от та-
кова спиране, както и какви интереси и до как-
ва степен ще бъдат засегнати.
В молбата за спиране на изпълнението на
Постановление № 147 на Министерския съвет
са посочени съображения за наличието на об-
стоятелства, които налагат по изключение съг-
ласно предвиденото в чл. 15, ал. 1 ЗВАС да бъде
спряно изпълнението на посочения подзаконов
нормативен акт. С оглед характера на осъще-
ствяваната от жалбоподателя дейност действи-
ето на обжалваното постановление поражда
преки последици, свързани не само с правата
на юридическото лице—жалбоподател, но и с
опасност от несвоевременно обезпечаване на
спешната и понякога животоспасяваща здрав-
на помощ на гражданите от областта, с което се
увреждат държавни и обществени интереси,
поради което молбата за спиране на действие-
то на оспорения акт следва да бъде уважена.
Водим от изложените мотиви и на основа-
ние чл. 15, ал. 1 и чл. 31 от Закона за Върховния
административен съд, Върховният администра-
тивен съд—5-членен състав,
О П Р Е Д Е Л И :
Спира действието на Постановление № 147
от 8.VII.2005 г. на Министерския съвет.
Определението подлежи на обнародване в
официалния раздел на “Държавен вестник” и
влиза в сила от деня на обнародването му.
Председател: Константин Пенчев
56556